als_Latn dik_Latn sag_Latn
Kjo sjellje e pahijshme nuk i ka shpëtuar as syrit të mprehtë të Tunës, e cila ka shkruar kështu dje: “Edhe pse jam shumë e zhgënjyer nga sjellja joprofesionale e një ylli të madh siç është Busta Rhymes, sonte unë do të ndez skenën e këtij koncerti për fansat e muzikës sime”. Tuna ishte një nga këngëtaret, që ngrohën atmosferën në sallën “1 Tetori”, ku më në fund u zhvillua koncerti i parashikuar për mbrëmjen e së hënës, ku të paktën 3 mijë fansa kanë pritur për më tepër se dy orë që Busta të shfaqej në skenë, por kjo gjë nuk ndodhi. Publikun i irrituar filloi të hedhë kanaçe në drejtim të njërit prej organizatorëve, teksa ai po u njoftonte të pranishmëve lajmin, se Busta nuk kishte ardhur ende në Prishtinë. Veç zhgënjimit të madh të të rinjve, gjatë këtyre orëve pritje ka ndodhur edhe një zinxhir aksidentesh automobilistike, ku janë përfshirë me dhjetëra makina, fatmirësisht pa dëme në njerëz. Koncerti i Busta Rhymes u krye tani, presim të shohim se çdo të ndodhë me atë të Shakirës, e cila gjithashtu është premtuar nga disa organizatorë kosovarë!
Standard
als_Latn nno_Latn